මෙවර ජනාධිපතිවරණයේදී ජනාධිපති මහින්ද රාජපක්ෂ මහතාගේ විජයග්‍රහණය වෙනුවෙන් තමන්ගේ පූර්ණ සහයෝගය ලබාදීමට තීරණය කර ඇතැයි ජනතා විමුක්ති පෙරමුණේ ජ්‍යෙෂ්ඨ සාමාජික කෑගල්ල දිස්ත්‍රික් හිටපු පාර්ලිමේන්තු මන්ත්‍රී අනුරුද්ධ පොල්ගම්පල මහතා ප්‍රකාශ කෙළේය.ජනතා විමුක්ති පෙරමුණේ නායකයන් අතලොස්සකගේ අවස්ථාවාදී දේශපාලනය කෙරෙහි කලකිරුණු සහ ජවිපෙ හැරගිය අතිවිශාල පිරිසක් මහින්ද රාජපක්ෂ මහතාගේ ජය තහවුරු කිරීම පිණිස තමන් සමඟ එක්වී සිටින බව හෙතෙම කීය.ජවිපෙ නායක විජේවීර සහෝදරයා ඉගැන් වූ සමාජවාදී පිළිවෙත සහමුලින් අමතක කරමින් අන්ත ධනවාදී එජාපය සමඟ එක්වී මවුබිම අති භයානක අනතුරකට ගෙන යන බවත් ඒ මහතා අවධාරණය කෙළේය.ජනතා විමුක්ති පෙරමුණේ නායකයන් අද පක්ෂය සහමුලින්ම වැරදි පාරක ගෙනයනවා.